
 ГРИЖА ЗА РАЗВИТИЕТО НА  ДЕЦАТА И МЛАДЕЖИТЕ ОТ ЦНСТДМУ с. АТИЯ
ОБЩИНА СОЗОПОЛ
В ЦНСТДМУ, с. Атия, общ. Созопол, стартира     Проект BG05M9OP001-2.009-0023-С01 
„Ще се справя”, който следва да бъде реализиран от Сдружение «Равновесие» в партньорство с Община Созопол, финансиран от Оперативна програма „Развитие на човешките ресурси“, съфинансирана от Европейския съюз чрез Европейските структурни и инвестиционни фондове. Общата цел на проекта „Ще се справя” е да подкрепи социалното включване на децата и младежите с увреждания, настанени в ЦНСТДМУ с.Атия, чрез включването им в инициативи, които да развият качества на личността и интелекта, като по този начин да повишат увереността и адаптивността им в по-широката социална среда. 
В края на месец август започна прилагането на Програма „Храната – моя път за развитие и самостоятелен живот”, с презентация за значението на храненето за развитието на човека.  Положени са основите на знание за здравословно хранене, чрез съпоставка на предпочитани храни и тези, които са полезни за здравето. Със специфични методи- ситуационно ролева игра, беседа и рисунка се установи психологичска нагласа за промяна в начина на хранене, за превръщане на храненето в залог за здраве. 
Първата учебно-техническа екскурзия откри за децата тайнствата на основната група хранителни продукти „ МЛЯКО И МЛЕЧНИ ПРОДУКТИ“.
ПЪРВИ  ПОДАДОХА РЪКА СЕМЕЙСТВО КАЛИНА, МИЛИЦА И ПЕТЬО КАЦАРОВИ, КОИТО ИМАТ УСПЕШЕН 20-ГОДИШЕН БИЗНЕС В ПРОИЗВОДСТВОТО НА МЛЕЧНИ ИЗДЕЛИЯ. ФАМИЛИЯ КАЦАРОВИ И КОЛЕКТИВА НА „ХЕЛИОС МИЛК“ ПРЕДСТАВИХА НА ДЕЦАТА И МЛАДЕЖИТЕ ПЪТЯ НА МЛЯКОТО ОТ ПРИЕМАНЕТО МУ, ДО ПРОИЗВОДСТВОТО НА МЛЕЧНИ ИЗДЕЛИЯ, КАТО ПРЕД РАВНОСТОЙНИ ПАРТНЬОРИ. ОТВОРИХА НЕ САМО ВРАТИТЕ НА ПРОИЗВОДСТВОТО, НО И СВОИТЕ ДУШИ. ДЕЙНОСТИТЕ ВПЕЧАТЛИХА ДЕЦАТА, А ДЕГУСТАЦИЯТА НА МЛЕЧНИТЕ ИЗДЕЛИЯ  ПРИДРУЖЕНА СЪС ЗРЯЛО ГРОЗДЕ УСМИХНА  ЛИЦАТА ИМ. 
ПОРАСНАХА НАШИТЕ ДЕЦА. СЕГА СА ЛЮБОЗНАТЕЛНИ МЛАДЕЖИ И ДЕВОЙКИ, ГОТОВИ ДА СЕ УЧАТ, ДА ОПОЗНАВАТ ПО НОВ НАЧИН СВЕТА, ДА ОБЩУВАТ И ДА СЕ РАЗВИВАТ. НО СЪРЦАТА ИМ ОЩЕ ТРЪПНАТ КОГАТО СЕ ДОКОСНАТ ДО ИСТИНСКА ДОБРОТА,  КАТО ТАЗИ НА ЕКИПА НА СЕМЕЙСТВО  КАЦАРОВИ. БЕЛОТАТА И ЧИСТОТАТА НА ПРОИЗВОДСТВЕНИТЕ ПОМЕЩЕНИЯ, ВКУСНИТЕ И РАЗНООБРАЗНИ МЛЕЧНИ ПРОДУКТИ, СВОБОДНИТЕ РАЗГОВОРИ В ПРИЯТЕЛСКА АТМОСФЕРА ДОПРИНЕСОХА ЗА СЪЗДАВАНЕ НА ТРАЙНИ СПОМЕНИ И ЗНАНИЯ ЗА ДЪЛГИЯ, ТРУДЕН ПЪТ НА МЛЯКОТО ОТ ФЕРМАТА ДО ТРАПЕЗАТА НИ. РАЗБИРАНЕТО ЗА ТРУД И ПОСТОЯНСТВОТО  СЕ НАСТАНИ В  УМОВЕТЕ НА ДЕЦАТА  В ЕДНО С НАДЕЖДАТА ДА СЕ НАУЧАТ ДА СЕ СПРАВЯТ САМИ.

САМИ, НО С ИСТИНСКИ ПРИЯТЕЛИ И ДОБРИ ХОРА, КОИТО ГИ РАЗБИРАТ И СА ГОТОВИ ДА БЪДАТ В ТРУДНИ МОМЕНТИ ДО ТЯХ.
ОБЩИНА СОЗОПОЛ МОЖЕ ДА СЕ ГОРДЕЕ СЪС СВОИТЕ ПОРАСНАЛИ ДЕЦА!

ВСИЧКИ ВЛОЖЕНИ УСИЛИЯ И СРЕДСТВА СА СМИСЛЕНИ, ЗАЩОТО ОГРОМНОТО СОЗОПОЛСКО СЕМЕЙСТВО  ВЪЗПИТАВА С ОБИЧ И ПОДКРЕПА.

НАЧАЛОТО НА ПРОЕКТА Е ОБЕЩАВАЩО. ОЧАКВАНИЯТА МОГАТ ДА СЕ СЛУЧАТ С ТРУД И САМО С МНОГО ТРУД , ТЪРПЕНИЕ И ОБИЧ!

ОБЩИНА СОЗОПОЛ ПАРТНИРА УСПЕШНО И ИМА УСТОЙЧИВИ РЕЗУЛТАТИ СЪС СДРУЖЕНИЕ „РАВНОВЕСИЕ“,  ЕКСПЕРТНОСТТА НА ПРОФЕСИОНАЛИСТИТЕ ПО ПРОЕКТА Е  НАДЕЖДНА, ЕКИПЪТ НА ЦНСТДМУ Е ДОКАЗАЛ СВОЯ ПОТЕНЦИАЛ И ИМА СОЦИАЛЕН ОПИТ, ПАРТНЬОРИТЕ ОТКЛИКВАТ БЕЗРЕЗЕРВНО, ДЕЦАТА СА ГОТОВИ ДА УСВОЯВАТ НОВИ ЗНАНИЯ И УМЕНИЯ. 
ПЛАНИРАНИТЕ ДЕЙНОСТИ СА МНОГОПОСОЧНИ И РЕАЛИЗАЦИЯТА ИМ ИЗИСКВА ГЪВКАВОСТ,  ДИСЦИПЛИНА И ГРИЖА ЗА УТРЕШНИЯ ПО - ДОБЪР ЖИВОТ НА СОЗОПОЛСКИТЕ ВЪЗПИТАНИЦИ ОТ КЪЩАТА В С. АТИЯ.

Росица Карабаджакова – управител на ЦНСТДМУ, с. Атия
Инж. Лидия Дикова – експерт 

